Osnovna škola Šimuna Kožičića Benje-Zadar 
Asje Petričić 7, 23000 Zadar
KLASA: 112-10/26-02/171
URBROJ: 2198-1-7-26-1
Zadar, 29. rujna 2026. godine
 
Na temelju članka 6. Zakona o zakupu i kupoprodaji poslovnog prostora (NN, broj 125/11, 64/15 , 112/18 i 123/24), Pravilnika o uvjetima, kriterijima i postupku davanja u zakup i privremeno korištenje prostora i opreme osnovnih škola Grada Zadra (Glasnik Grada Zadra, broj 15/19), Osnovna škola Šimuna Kožičića Benje-Zadar objavljuje
 
JAVNI POZIV
za najam/zakup termina školske sportske dvorane i učionica
Osnovne škole Šimuna Kožičića Benje-Zadar
 
1. Predmet natječaja je najam/zakup školskog prostora –školske sportske dvorane (u daljnjem tekstu:   Dvorana), i učionica OŠ Š.K. Benje
2. Dvorana se iznajmljuje za sportske aktivnosti i druge programe koji se u istoj mogu provoditi, sukladno Uputama HZJZ 
3. Dvorana i učionice  se daju u najam/zakup od 15. listopada 2026. godine.
4. Dvorana se daje u najam/zakup u sljedećim terminima: 
 -  ponedjeljak: od 20,30 do 22,00 sati
  - utorak: od 19:00 do 20:00 sati
  - srijeda: od 20:00 do 21:00 sati
  - četvrtak: od 20:00 do 21:00 sati
  - petak: od 20:30 do 21:30 sati
  - subota: cijeli dan
Klasične učionice iznajmljuju se kada u njima nema redovite nastave i opremljene su računalom, te klupama i sjedalicama
  
5. Minimalni iznos cijene za najamninu/zakup jednog sata (60) minuta Dvorane iznosi: 
20,00 eura/h. 
Klasične učionice za nastavu ……20, 00 eura/1h
6. Međusobna prava i obveze između Škole i najmoprimca/zakupoprimca uredit će se Ugovorom.
7. Ponudu mogu dostaviti fizičke i pravne osobe.
 
    Vlastoručno potpisana ponuda mora sadržavati:
1. Naziv, punu adresu, OIB, ime i prezime osobe za kontakt i telefonski broj ponuditelja
1. Vrstu aktivnosti koju želi provoditi u unajmljenom prostoru
1. Željeni termin i trajanje termina
d)  Ponuđeni iznos zakupnine
e)  Dokaz o nepostojanju duga prema državnom proračunu, Gradu Zadru i Školi osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja - prilikom sklapanja Ugovora. 
f)  Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.
8. Ponuditelj treba priložiti sljedeću dokumentaciju:
a)  dokaz o državljanstvu (presliku osobne iskaznice ili domovnice)
b) rješenje nadležnog tijela o obavljanju određene djelatnosti (npr. za Udruge rješenje o   upisu u registar Udruga )
c)  ponudu sa svim  traženim sadržajem (točka 7.), 
e) dokazi za ostvarivanje prava prednosti iz toč.7.f. 
f)  dokaz o nepostojanju duga pri sklapanju Ugovora
g)  pisanu izjavu ponuditelja o prihvaćanju svih pojedinačnih uvjeta zakupa utvrđenih u javnom natječaju. 
 
9. O odabiru ponuda ponuditelji će biti obaviješteni nakon sjednice Školskog odbora.
10. Ponude se dostavljaju na adresu škole u zatvorenoj omotnici: Osnovna Šimuna Kožičića Benje-Zadar, Asje Petričić 7, 23000 Zadar, s naznakom “Natječaj za najam/zakup dvorane – ili učionice NE OTVARAJ- PONUDA ZA NATJEČAJ.“ Rok za podnošenje ponuda je 8 dana od objave natječaja. Javni natječaj je objavljen dana 29. rujna 2026. god., na mrežnoj stranici Osnovne škole Šimuna Kožičića Benje Zadar http://os-skbenje-zd.hr i  traje do 8. listopada 2026. godine.
11. Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine. U slučaju da na natječaj za isti prostor pristigne više ponuda koje ispunjavaju uvjete iz natječaja, sa istim iznosom ponuđene zakupnine, najpovoljnijom ponudom smatra se ona koja je pristigla ranije.
12.Škola zadržava pravo poništavanja natječaja ili dijela natječaja, odnosno ne prihvatiti ponudu bez posebnog obrazloženja.
13. Otvaranje ponuda izvršiti će Povjerenstvo za provedbu natječaja dana 13. listopada 2026
[bookmark: _GoBack]., u 10,00 h.
 
 
                                                                                                                       Ravnatelj:
                                                                                                                       Dražen Adžić, prof.
 
 

